ঘটনা যুক্তরাজ্যের হ্যাম্পশায়ারের এলিং শহরের। সেখানকার সেন্ট মেরি’জ চার্চ সংলগ্ন কবরখানাতেই ক্যামেরাগিরি করছিলেন ফিটনেস ট্রেনার টনি ফার্গুসন। টনি আবার শখের প্যারনর্মাল ইনভেস্টিগেটারও বটে। ৮০০ বছরের পুরনো কবরখানায় কিলবিল করছে ভূত— এমনই গুজব তাঁকে লোভ দেখায় রাতে সেই কবরখানায় ক্যমেরা চালু রাখতে। ফল ফলে হেতে নাতে। ক্যামেরায় ধরা পড়ে ভূত। এমনই জানা গিয়েছে আন্তর্জাতিক সংবাদমাধ্যম ‘মিরর’-এর এক সাম্প্রতিক প্রতিবেদনে।
৩৩ বছর বয়সি টনি লোকমুখে শুনেছিলেন, এই কবরখানায় কোনও কোনও কবরের আশেপাশে প্রতাত্মার দেখা পাওয়া যায়। অনেকেই নাকি এখানে গোলমেলে কিছুর অস্তিত্ব টের পেয়েছেন। তাই ভূত-সন্ধানী টনি সেখানে ক্যামেরা-সহ খাপ পাতেন। এমন সময়েই একটা কবরের উপর থেকে ‘হু-উ-উ-উ-শ’ করে কিছু একটা তাঁর উপরে ঝাঁপিয়ে পড়ে। টনির মতে, সেটা প্রেতাত্মা ছাড়া আর কিছুই নয়।
টনির ক্যামেরা সেই দৃশ্য ধরে রাখে বলেই দাবি। এখানে রইল সেই ভিডিও। সত্যাসত্য বিচারের ভার আপনার হাতে।